Stesen Komuter Setia Jaya

Stesen Komuter Setia Jaya ialah sebuah stesen keretapi di selatan Petaling Jaya, Selangor, Malaysia. Setia Jaya merupakan stesen bagi KTM Komuter Laluan Pelabuhan Klang. Stesen ini dibuka pada 28 Ogos 1995 apabila perkhidmatan KTM Komuter Sentul-Kuala Lumpur-Shah Alam mula berkhidmat. Terdapat dua platform sisi iaitu Platform 1 (bercantum dengan bangunan utama stesen di sebelah utara, untuk kereta api arah timur) dan Platform 2&3 (di sebelah selatan, untuk kereta api arah barat).

Stesen Komuter ini, walaupun dinamakan Setia Jaya, tidak disepadukan dan perlu dibezakan dengan Stesen BRT Sunway-Setia Jaya, dimana perkhidmatan BRT Laluan Sunway berkhidmat. Sebuah laluan pejalan kaki dibina bagi menghubungkan stesen ini dengan stesen Sunway-Setia Jaya.

Ciri-ciri stesen

Lokasi
Stesen ini terletak di PJS 8, Petaling Jaya, Selangor. Di utara stesen adalah persimpangan Sunway  Lebuhraya Persekutuan manakala di selatan stesen adalah Leisure Commerce Square. Juga terletak berhampiran adalah flat perumahan Desa Mentari, Pangsapuri Damai, PJS 8 dan PJS 6.

Pertukaran
Stesen ini terletak di utara  Sunway-Setia Jaya. Walaupun terletak bersebelahan, tiada sambungan berbayar dibina antara dua stesen. Penumpang perlu membeli tiket baharu untuk menukar perkhidmatan KTM Komuter ke BRT dan sebaliknya.

Perkhidmatan bas
Stesen ini terletak berhampiran hentian bas Sungei Way Free Trade Zone dimana bas Causeway Link laluan P701; bas Seranas laluan 700; bas Wawasan Sutera laluan 710 dan 734; bas RapidKL laluan 750 dan 751 berkhidmat di hentian bas tersebut.

Rujukan

Laluan Pelabuhan Klang
Setia Jaya